CELEX: C2006/086/67
Language: hu
Date: 2006-04-08 00:00:00
Title: T-28/06. sz. ügy:  2006. január 24-én  benyújtott kereset – RheinfelsQuellen H. Hövelmann kontra OHIM

8.4.2006   
            
            
               HU
            
            
               Az Európai Unió Hivatalos Lapja
            
            
               C 86/33
            
         2006. január 24-én benyújtott kereset – RheinfelsQuellen H. Hövelmann kontra OHIM
   (T-28/06. sz. ügy)
   (2006/C 86/67)
   Az eljárás nyelve: német
   Felek
   
      Felperes: RheinfelsQuellen H. Hövelmann GmbH & Co. KG (Duisburg, Németország) (képviselők: W. Kellenter és A. Lambrecht ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM második fellebbezési tanácsának az R 1179/2004-2. sz. fellebbezési eljárásban 2005. november 17-én hozott határozatát;
            
         
               —
            
            
               az Elsőfokú Bíróság kötelezze az alperest a felperes eljárási költségeinek viselésére.
            
         Jogalapok és fontosabb érvek
   
      Az érintett közösségi védjegy: A „VOM URSPRUNG HER VOLLKOMMEN” szóvédjegy a 32. és 33. osztályba tartozó áruk vonatkozásában – 2 806 875. sz. védjegybejelentés.
   
      Az elbíráló határozata: A védjegybejelentés elutasítása.
   
      A fellebbezési tanács határozata: A fellebbezés elutasítása.
   
      Jogalapok: A 40/94 tanácsi rendelet 7. cikke (1) bekezdése b) és c) pontjának megsértése, mivel a védjegy nem kizárólag leíró adatokból áll és rendelkezik a szükséges megkülönböztető képességgel.